BA กลับมาบินภูเก็ต-หาดใหญ่ 28 มี.ค.- เลื่อนเปิด 2 เส้นทางบินใหม่ไปปี 65
BA กลับมาบินภูเก็ต-หาดใหญ่ 28 มี.ค.- เลื่อนเปิด 2 เส้นทางบินใหม่ไปปี 65
18 ก.พ. 2564

บริษัท การบินกรุงเทพ จำกัด (มหาชน) หรือ BA หรือสายการบิน บางกอกแอร์เวย์ส แจ้งว่า จะกลับมาเปิดให้บริการเที่ยวบินเส้นทาง ภูเก็ต-หาดใหญ่ (ไป-กลับ) วันละ 1 เที่ยวบิน เริ่มตั้งแต่วันที่ 28 มี.ค.64 เป็นต้นไป แต่ขณะเดียวกันจำเป็นต้องเลื่อนกำหนดการเปิดให้บริการเส้นทางบินใหม่ 2 เส้นทาง ได้แก่ เส้นทางกรุงเทพฯ- ขอนแก่น (ไป-กลับ) และเส้นทางกรุงเทพฯ-หาดใหญ่ (ไป-กลับ) ออกไปเป็นปี 65
ตารางบินของเที่ยวบิน ในเส้นทางภูเก็ต – หาดใหญ่ (ไป-กลับ) มีดังนี้ เที่ยวบินที่ PG298 ออกจากสนามบินภูเก็ต เวลา 09.00 น. ถึงสนามบินหาดใหญ่ เวลา 10.00 น. และเที่ยวบินที่ PG299 ออกจากสนามบินหาดใหญ่ เวลา 10.35 น. ถึงสนามบินภูเก็ต เวลา 11.35 น.
จากการเปิดเส้นทางบินดังกล่าวจะทำให้สายการบินฯ มีเที่ยวบินให้บริการรวม 8 เส้นทางบิน ดังนี้
1.เส้นทางกรุงเทพฯ -สมุย (ไป-กลับ)
2.เส้นทางกรุงเทพฯ -ภูเก็ต (ไป-กลับ)
3.เส้นทางกรุงเทพฯ -กระบี่ (ไป-กลับ) (ตั้งแต่วันที่ 1-27 มี.ค.64 ให้บริการเฉพาะวันจันทร์, ศุกร์, เสาร์ และอาทิตย์ และตั้งแต่วันที่ 28 มี.ค.-18 เม.ย.64 ให้บริการทุกวัน)
4.เส้นทางกรุงเทพฯ -ลำปาง (ไป-กลับ)
5.เส้นทางกรุงเทพฯ -เชียงใหม่ (ไป-กลับ)
6.เส้นทางกรุงเทพฯ -ตราด (ไป-กลับ)
7.เส้นทางกรุงเทพ -สุโขทัย (ไป-กลับ)
8.เส้นทางภูเก็ต -หาดใหญ่ (ไป-กลับ) (เริ่ม 28 มี.ค.64)
ทั้งนี้ เส้นทางภูเก็ต -อู่ตะเภา (ไป-กลับ)  และเส้นทางภูเก็ต-สมุย (ไป-กลับ)  ยังคงยกเลิกให้บริการชั่วคราวจนกว่าจะมีประกาศเปลี่ยนแปลง
สามารถตรวจสอบรายละเอียดเพิ่มเติมได้ที่ https://www.bangkokair.com/flight/flightSchedule
 